ก๋วยเตี๋ยวเรือโบราณ "สูตรแม่ทองย้อย" วัดด่าน ถนนพระราม 3 เป็นร้านชื่อดังพอสมควร ผมเคยผ่านตารีวิวหลายครั้ง เพิ่งสบโอกาสลองชิมเอง ให้เดินเข้าด้านในวัดด่านจนสุดติดริมแม่น้ำเจ้าพระยาจะพบร้านบรรยากาศธรรมชาติริมน้ำ ควรหลีกเลี่ยงช่วงเที่ยง ลูกค้าเยอะทำช้า รอคิวนานเกิน

ผมเลือกเกาเหลาหม้อไฟชุดเล็ก ราคาประมาณ 50-60 บาท ส่วนเส้นหมี่กับถั่วงอกสั่งเพิ่มต่างหาก ตอนแรกขอชุดปลาลวกจิ้ม แต่ของหมดได้ชุดหมูลวกจิ้มมาแทน ชุดนี้แนะนำคุณภาพและปริมาณคุ้มค่า 40 บาท ถ้าสั่งก๋วยเตี๋ยวเรือเป็นชาม รู้สึกแบบธรรมดาจะ 15-20 บาทเอง

โดยภาพรวมร้านนี้ไม่ใช่ก๋วยเตี๋ยวเรืออร่อยขั้นเทพ แค่อยู่ในเกณฑ์มาตรฐานทั่วไป จุดเด่นคือวิวสวยบรรยากาศเลิศ มื้อนี้ผมจ่ายค่าเสียหาย 100 กว่าบาท งบเท่านี้เปิบก๋วยเตี๋ยวเรือในห้างคงไม่อิ่ม ที่นี่แน่นท้องพุงกาง จัดว่าราคาเป็นมิตรกับกระเป๋าตังค์